Α4-0212/96

Ψήφισμα για την ανακοίνωση της Επιτροπής για τη συμπερίληψη του σεβασμού των δημοκρατικών αρχών και των δικαιωμάτων του ανθρώπου στις συμφωνίες μεταξύ της Κοινότητας και των τρίτων χωρών (COM(95)0216 - C4-0197/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής για τη συμπερίληψη του σεβασμού των δημοκρατικών αρχών και των δικαιωμάτων του ανθρώπου στις συμφωνίες μεταξύ της Κοινότητας και των τρίτων χωρών (COM(95)0216 - C4-0197/95)

- έχοντας υπόψη τη Συνθήκη για την Ευρωπαϊκή Ένωση και ιδίως το άρθρο Γ και το άρθρο Ι. 1.2. καθώς και το άρθρο 130 Υ της Συνθήκης ΕΚ,

- έχοντας υπόψη την Οικουμενική Διακήρυξη των Δικαιωμάτων του Ανθρώπου (1948) και άλλα μέσα του ΟΗΕ στον τομέα των δικαιωμάτων του ανθρώπου, ιδίως τα Σύμφωνα για τα Αστικά και Πολιτικά Δικαιώματα (1966), για τα Οικονομικά, Κοινωνικά και Πολιτιστικά Δικαιώματα (1966), την Σύμβαση για την Εξάλειψη των Διακρίσεων εις βάρος των Γυναικών (1979) και την Τελική Δήλωση και το Πρόγραμμα Δράσης της Παγκόσμιας Διάσκεψης για τα Δικαιώματα του Ανθρώπου (Βιέννη 1993),

- έχοντας υπόψη τα Συμπεράσματα του Συμβουλίου Γενικών Υποθέσεων της 29ης Μαΐου 1995,

- έχοντας υπόψη τα ψηφίσματά του της 12ης Μαρτίου 1993 ((ΕΕ C 115 της 26.4.93, σελ. 214)) και 26ης Απριλίου 1995 ((ΕΕ C 126 της 22.5.95, σελ. 15)) για τα ανθρώπινα δικαιώματα ανά τον κόσμο και τη σχετική πολιτική της ΕΕ,

- έχοντας υπόψη το ψήφισμά του της 9ης Φεβρουαρίου 1994 για την εισαγωγή κοινωνικής ρήτρας στο μονομερές και πολυμερές εμπορικό σύστημα ((ΕΕ C 61 της 28.2.94, σελ. 89 )),

- έχοντας υπόψη τις συμβάσεις που έχουν εκπονηθεί στο πλαίσιο της Διεθνούς Οργάνωσης Εργασίας (ΙLΟ),

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής και τις γνωμοδοτήσεις της Επιτροπής Ανάπτυξης και Συνεργασίας και της Επιτροπής Εξωτερικών Οικονομικών Σχέσεων (Α4-0212/96),

Α. Έχοντας υπόψη ότι η μάχη υπέρ των δικαιωμάτων του ανθρώπου συνδέεται στενά με την ιστορία και την εξέλιξη της ανθρωπότητας, την εξέλιξη της δημοκρατίας και την επικράτηση του δικαίου και ότι αποκτά όλο και κεντρικότερη θέση στην παγκόσμια κοινή γνώμη η συνειδητοποίηση ότι το άτομο πρέπει να ευρίσκεται στο κέντρο κάθε πολιτικής, οικονομικής, κοινωνικής και πολιτιστικής δραστηριότητας,

Β. έχοντας υπόψη ότι η ΕΕ πρέπει να είναι σε θέση να ανταποκρίνεται ταχέως και αποτελεσματικώς σε καταστάσεις σοβαρών παραβιάσεων των δικαιωμάτων του ανθρώπου, λαμβάνοντας υπόψη τις διεθνείς συμβάσεις στον τομέα των δικαιωμάτων του ανθρώπου, τα στοιχεία των ειδικευμένων ΜΚΟ και τις αντιδράσεις των πολιτών.

Γ. έχοντας υπόψη ότι οι θέσεις που λαμβάνει η Ευρωπαϊκή Ένωση και τα όργανά της επί των δικαιωμάτων του ανθρώπου αποτελούν σημαντικό σημείο αναφοράς τόσο εντός όσο και εκτός της ΕΕ,

Δ. έχοντας υπόψη ότι πρέπει να έχει σαφή ρόλο στον από κοινού προσδιορισμό της πολιτικής για την υλοποίηση της ρήτρας των δικαιωμάτων του ανθρώπου στις εξωτερικές συμφωνίες που συνάπτει η ΕΕ, ενόψει της ιδιαίτερης προσήλωσής του στα δικαιώματα του ανθρώπου και του ρόλου που διαδραματίζει ως το όργανο που μπορεί να εκφράσει καλύτερα τις ανησυχίες των πολιτών επί του θέματος,

Ε. έχοντας υπόψη ότι η τακτική και συστηματική μεταβίβαση πληροφοριών επί ζητημάτων δικαιωμάτων του ανθρώπου μεταξύ των κυριοτέρων οργάνων της ΕΕ καθώς και των κρατών μελών της Ένωσης είναι ιδιαίτερα σημαντική, και ότι κάθε σχετική βελτίωση θα συμβάλει στην ισοροπημένη αξιολόγηση κρίσιμων καταστάσεων και θα εξασφαλίσει τη μεγαλύτερη συνοχή της δράσεως των κοινοτικών οργάνων,

ΣΤ. έχοντας υπόψη ότι τα θέματα των ανθρωπίνων δικαιωμάτων πρέπει να αποτελούν σπουδαίο συστατικό μέρος της διαπραγματευτικής εντολής εξωτερικών συμφωνιών που παρέχεται από το Συμβούλιο στην Επιτροπή,

Ζ. έχοντας υπόψη ότι οι νέες γενιές συμφωνιών που έχουν πρόσφατα συναφθεί ή πρόκειται να συναφθούν θεσπίζουν ότι η προαγωγή και προστασία των ανθρωπίνων δικαιωμάτων αποτελούν σημαντικότατη πτυχή των εξωτερικών σχέσεων της ΕΕ,

Η. έχοντας υπόψη ότι η παγκοσμιοποίηση της οικονομίας καθιστά επιτακτικότερη την ανάγκη παγκοσμίου σεβασμού και υλοποίησης των δημοκρατικών αρχών και αξιών,

Θ. έχοντας υπόψη ότι τα κοινωνικά δικαιώματα γενικώς και εκείνα τα οποία αναφέρονται στη Σύμβαση της ΔΟΕ ιδιαιτέρως, αποτελούν αναπόσπαστο τμήμα του corpus των δικαιωμάτων του ανθρώπου όπως αναγνωρίζονται διεθνώς,

Ι. έχοντας υπόψη ότι στόχος της Ευρωπαϊκής Ένωσης είναι η κοινωνική, πολιτιστική και υλική ευημερία των λαών, συμπεριλαμβανομένου και του σεβασμού των ανθρωπίνων δικαιωμάτων και ότι πρέπει να λαμβάνεται επίσης υπόψη ο στόχος αυτός κατά τη σύναψη των αναγκαίων οικονομικών συμφωνιών και των συμφωνιών συνεργασίας.

ΙΑ. έχοντας υπόψη ότι η Διακυβερνητική Διάσκεψη αποτελεί ευκαιρία για την επανεξέταση του ρόλου τέτοιων συμφωνιών όσον αφορά την προαγωγή των ανθρωπίνων και κοινωνικών δικαιωμάτων και των δημοκρατικών αρχών,

ΙΒ. έχοντας υπόψη ότι η Κοινότητα πρέπει να εκπονήσει σαφείς διαδικασίες και κριτήρια για την υλοποίηση της ρήτρας των ανθρωπίνων δικαιωμάτων, τα οποία και θα πρέπει να εφαρμόζει αδιάκριτα μεταξύ κρατών,

ΙΓ. ότι η εφαρμογή της ρήτρας αυτής δεν θα πρέπει να αποβεί εις βάρος της χορήγησης της ανθρωπιστικής βοήθειας,

ΙΔ. έχοντας υπόψη ότι αυτές οι δικαιακές, πολιτικές και ηθικές αξίες αποτελούν βασικό στοιχείο της ευρωπαϊκής ταυτότητας και των αρχών της αντιπροσωπευτικής δημοκρατίας και της υπεροχής του δικαίου.

ΙΕ. πεπεισμένο ότι τα ανθρώπινα δικαιώματα πρέπει να παραμείνουν προτεραιότητα των πολιτικών της Ευρωπαϊκής Ένωσης και ότι οι χώρες μας έχουν την υποχρέωση να αντιδρούν στις παραβιάσεις των ανθρωπίνων δικαιωμάτων δεδομένου ότι μία συνεπής πολιτική που θα διασφαλίζει το σεβασμό των ανθρωπίνων δικαιωμάτων, θα προσδώσει στην ΕΕ κύρος και ηθική αυθεντία,

ΙΣΤ. αναγνωρίζοντας τον παγκόσμιο χαρακτήρα, το αδιαίρετο και την αλληλεξάρτηση των θεμελιωδών ανθρωπίνων και κοινωνικών δικαιωμάτων και των δημοκρατικών αρχών,

1. επιδοκιμάζει την προαναφερόμενη ανακοίνωση της Επιτροπής και θεωρεί ότι αυτά που προτείνονται θα καταστήσουν περισσότερο συγκεκριμένη την πολιτική της ΕΕ για τα ανθρώπινα δικαιώματα[semigr ]

2. θεωρεί ως σεβασμό των δημοκρατικών αρχών και των δικαιωμάτων του ανθρώπου όχι μόνο τις θεμελιώδεις ελευθερίες του συνεταιρίζεσθαι, της ελευθερίας εκφράσεως και της κυκλοφορίας, αλλά επίσης και τον σεβασμό των δικαιωμάτων των μειονοτήτων[semigr ] φρονεί, κυρίως στο πλαίσιο του εξωτεριού εμπορίου, ότι είναι σημαντικό να δοθεί έμφαση στα δικαιώματα του ανθρώπου στην απασχόληση[semigr ]

3. προτείνει να ενσωματώσει η ΔΔ σε οιαδήποτε νέα Συνθήκη μια διάταξη που να ορίζει ότι η ρήτρα των ανθρωπίνων δικαιωμάτων θα ενσωματώνεται σε κάθε εξωτερική συμφωνία, καθώς και διατάξεις που θα ορίζουν τη διαδικασία για την αντιμετώπιση κατάφωρων παραβιάσεων των ανθρώπινων και ορισμένων θεμελιωδών κοινωνικών δικαιωμάτων, ενδεχομένως υπό μορφήν Πρωτοκόλλου στη Συνθήκη[semigr ]

4. πιστεύει ότι πρέπει να χρησιμοποιείται σε όλες τις συμφωνίες η πλέον προηγμένη μορφή της ρήτρας των ανθρωπίνων δικαιωμάτων[semigr ]

5. ζητεί να λαμβάνεται επίσημα υπόψη, κατά τη διαπραγμάτευση μιας συμφωνίας, η άποψη του για την κατάσταση των ανθρωπίνων δικαιωμάτων σε μία τρίτη χώρα[semigr ]

6. είναι της άποψης ότι θα πρέπει να έχει την εξουσία να συστήνει την εφαρμογή της ρήτρας για τα ανθρώπινα δικαιώματα στα πλαίσια συμφωνίας με τρίτη χώρα[semigr ]

7. καλεί το Συμβούλιο και την Επιτροπή να προωθήσουν ενεργώς την επικύρωση των μέσων του διεθνούς δικαίου που αναφέρονται στα ανθρώπινα δικαιώματα κατά τις διαπραγματεύσεις τους με τρίτες χώρες και καλεί τα κράτη μέλη που δεν το έχουν ήδη πράξει να ολοκληρώσουν την εκ μέρους τους επικύρωση των μέσων αυτών[semigr ]

8. ζητεί από το Συμβούλιο να το ενημερώνει για την κατάσταση των ανθρωπίνων δικαιωμάτων και της δημοκρατίας σε τρίτη χώρα όταν του υποβάλει προς έγκριση μια συμφωνία που πρόκειται να συνάψει με τη χώρα αυτή[semigr ]

9. είναι της γνώμης ότι για να υπάρξει καλύτερη εκτίμηση της κατάστασης των ανθρωπίνων δικαιωμάτων σε τρίτες χώρες, η Επιτροπή θα πρέπει να εκπονεί ετησίως εκθέσεις σχετικά με την εξέλιξη των ανθρωπίνων δικαιωμάτων στις χώρες με τις οποίες η Ευρωπαϊκή Ένωση έχει προσυπογράψει διάφορες συμφωνίες[semigr ]

10. ζητεί να προσδίδει η προτεινόμενη Μονάδα Ανάλυσης ΚΕΠΠΑ ιδιαίτερη σημασία στα ψηφίσματα του Ευρωπαϊκού Κοινοβουλίου επί θεμάτων δικαιωμάτων του ανθρώπου και να λαμβάνει ερμηνευτικά υπ´όψη του τη νομολογία του Ευρωπαϊκού Δικαστηρίου Ανθρωπίνων Δικαιωμάτων[semigr ]

11. πιστεύει ότι το Ευρωπαϊκό Κοινοβούλιο πρέπει να έχει πρόσβαση στις αξιολογήσεις επί θεμάτων ανθρωπίνων δικαιωμάτων της Μονάδας και ότι θα πρέπει να έχει το δικαίωμα να καλεί τη Μονάδα να εξετάζει την περίπτωση συγκεκριμένων χωρών που προκαλούν ανησυχίες[semigr ]

12. καλεί οιαδήποτε τέτοια Μονάδα να λάβει ιδιαίτερα υπόψη το έργο του ΟΗΕ και των ειδικευμένων υπηρεσιών του, της ΙLΟ, και ιδιαίτερα τα ψηφίσματα της Επιτροπής του ΟΗΕ για τα Ανθρώπινα Δικαιώματα και του Συμβουλίου της Ευρώπης στον τομέα των δικαιωμάτων του ανθρώπου καθώς και τις πληροφορίες που παρέχουν σημαντικοί ΜΚΟ, με τους οποίους θα πρέπει και να διατηρήσει στενή επαφή[semigr ]

13. συνιστά να υπάρχει ένα τμήμα της Μονάδας ειδικά για τα ανθρώπινα δικαιώματα και για τη συνεκτίμηση του σεβασμού των δημοκρατικών αρχών[semigr ]

14. προτείνει να ενεργεί το Συμβούλιο βάσει ειδικής πλειοψηφίας και όχι ομόφωνα όποτε αποφασίζει για την αναστολή συμφωνίας λόγω παραβιάσεων των ανθρωπίνων δικαιωμάτων.

15. ζητεί να γνωμοδοτεί το Κοινοβούλιο για την αναστολή συμφωνίας, και να διαβιβάζεται ταυτόχρονα στο Συμβούλιο και στο Κοινοβούλιο κάθε πρόταση αναστολής που υποβάλλει η Επιτροπή[semigr ]

16. καλεί το Συμβούλιο και την Επιτροπή να δημιουργήσουν ένα μηχανισμό που θα επιτρέψει την ταχεία κοινοποίηση στο Ευρωπαϊκό Κοινοβούλιο όλων των εκθέσεων που συντάσσονται στο πλαίσιο της ΚΕΠΠΑ και αναφέρονται στην κατάσταση των ανθρωπίνων δικαιωμάτων σε τρίτες χώρες[semigr ]

17. ζητεί από το Συμβούλιο και την Επιτροπή να ενημερώνουν ανελλιπώς το Ευρωπαϊκό Κοινοβούλιο σχετικά με την εφαρμογή της ρήτρας για τα ανθρώπινα δικαιώματα καθώς και σχετικά με τις συνέπειες της εφαρμογής της[semigr ]

18. ζητεί να υποχρεούται το Συμβούλιο να αιτιολογεί τη θέση του σε περίπτωση που αποφασίζει να μην ακολουθήσει σύσταση του Ευρωπαϊκού Κοινοβουλίου, επικαλούμενο το στοιχείο που διαθέτει ως προς την τήρηση των ανθρωπίνων δικαιωμάτων και το σεβασμό των δημοκρατικών αρχών[semigr ]

19. ζητεί από την Επιτροπή να συντάξει μία έκθεση στην οποία να απαριθμούνται όλες οι χώρες στις οποίες έχουν επιβληθεί κυρώσεις από την Ένωση καθώς και μία νέα ανακοίνωση η οποία να εξετάζει, μεταξύ άλλων, τα κριτήρια, τις διαδικασίες, τα είδη κυρώσεων και τη μέθοδο επιβολής τους, ιδιαιτέρως σε σχέση με την εφαρμογή των δημοκρατικών αρχών και της ρήτρας για τα ανθρώπινα δικαιώματα που εμπεριέχεται στις συμφωνίες οι οποίες συνάπτονται με τρίτες χώρες[semigr ] προτείνει να εξετάζεται από την ανακοίνωση αυτή και η νομική σχέση μεταξύ των αποφάσεων του Συμβουλίου Ασφαλείας του ΟΗΕ, του Συμβουλίου της Ευρώπης, των αποφάσεων του Συμβουλίου και των αποφάσεων των κρατών μελών επί θεμάτων όπως τα εμπάργκο, και να εξετάζονται επίσης τα νομικά εμπόδια για την επιβολή πολιτικών και οικονομικών κυρώσεων, είτε στο πλαίσιο της ΓΣΔΕ/ΠΟΕ, είτε σε άλλους τομείς δικαίου[semigr ]

20. καλεί την Επιτροπή να διερευνήσει αν είναι δυνατή η ανάπτυξη ενός μοντέλου, με το οποίο θα μπορούσε να υπάρξει δυνατότητα ελαστικής και κατάλληλης αντίδρασης σε καθοριζόμενες παραβάσεις των ανθρωπίνων δικαιωμάτων, των δημοκρατικών αρχών και του κράτους δικαίου[semigr ]

21. ζητεί για άλλη μια φορά από την EE να αναλάβει ενεργό δράση για τη δημιουργία ενός Μονίμου Διεθνούς Ποινικού Δικαστηρίου.

22. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, το Συμβούλιο της Ευρώπης και την Επιτροπή του ΟΗΕ για τα Ανθρώπινα Δικαιώματα.